ผวาเขื่อนน้ำทะลัก ทองผาภูมิ วิกฤติ เฝ้าระวัง 18 จังหวัด (คลิป)
เป็นพื้นที่เสี่ยงภัย,ปัญหา,น้ำท่วม,หลายจังหวัดเข้าขั้นวิกฤติ หนัก จ.สกลนคร มีพื้นที่จมใต้บาดาลแล้ว 16 อำเภอ ยังเหลือ 2 อำเภอที่รอดอยู่ ส่วนชาวบ้านแม่สามแลบ อ.สบเมย จ.แม่ฮ่องสอน ร้องให้เจ้าหน้าที่เร่งรื้อบ้าน เพราะดินถนนในหมู่บ้านแตกทรุดตัวขยายวงกว้างขึ้น หวั่นบ้านพังถล่ม ด้านชาว อ.ทองผาภูมิ จ.กาญจนบุรี ผวาเขื่อนเขาแหลมแตกหลังมีน้ำทะลักท่วมลานกีฬาติดกับริมแม่น้ำแควน้อย เจ้าหน้าที่เขื่อนเผยมีการพร่องน้ำมากกว่าทุกวัน เพราะฝนถล่มมีน้ำเข้าเขื่อนมากต้องจัดการน้ำให้สมดุล,สถานการณ์น้ำท่วมหลายพื้นที่น่าเป็นห่วง ผู้สื่อข่าวรายงาน เมื่อวันที่ 2 ส.ค. ว่า ที่ จ.สกลนคร เขื่อนน้ำอูน ระดับน้ำเพิ่มขึ้น 18 ซม. อยู่ที่ +185.02 เมตรเหนือระดับน้ำทะเลปานกลาง (ม.รทก.) น้ำเข้าเขื่อน 17.058 ล้าน ลบ.ม. เก็บกัก 521.72 ล้าน ลบ.ม. คิดเป็น 100.33 เปอร์เซ็นต์ของความจุเก็บกัก 520 ล้าน ลบ.ม. ล่าสุดมีการติดตั้งท่อกาลักน้ำเพื่อเพิ่มอัตราการระบายน้ำออกจากเขื่อน เพื่อเตรียมรับน้ำเข้ามาใหม่หากมีฝนตกในพื้นที่ ขณะที่ระดับน้ำหนองหาร เช้าวันเดียวกันอยู่ที่ 157.450 ม.รทก. สูงกว่าเล็กน้อยจากระดับเก็บกักที่ 157 ม.รทก. และยังระบายลงลำน้ำก่ำผ่านประตูระบายน้ำสุรัสวดีต่อเนื่อง ขณะที่ในเขตเทศบาลนครสกลนครยังคงสถานะเตือนภัยระดับธงเหลือง สถานการณ์อยู่ในภาวะเสี่ยงอันตราย มีแนวโน้มสถานการณ์จะรุนแรงขึ้น เตือนประชาชนเตรียมพร้อมรับมือ,ส่วนสถานการณ์น้ำโขงที่ จ.อำนาจเจริญ ระดับน้ำที่สถานีชานุมานวัดได้ 11.15 เมตร ต่ำกว่าระดับตลิ่ง 0.85 เมตร (ระดับท้องน้ำถึงตลิ่งอยู่ที่ 12 เมตร) ขณะที่ตลิ่งแม่น้ำโขงรับได้แค่ 12.20 เมตร หากเกินกว่า 13 เมตร ถือเป็นจุดวิกฤติทำให้มวลน้ำมหาศาลเอ่อล้นตลิ่งตามแนวแม่น้ำโขงจนทะลักท่วมบ้านเรือนที่อาศัยอยู่ริมฝั่งแม่น้ำทันที ขณะที่พื้นที่การเกษตรพื้นที่ลุ่มจมอยู่ใต้น้ำแล้วกว่า 2 พันไร่ นายสุริยะ อมรโรจน์วรวุฒิ ผวจ.อำนาจเจริญ เผยว่า ระดับน้ำในแม่น้ำโขง ขณะนี้อยู่ในเกณฑ์เตือนภัยแล้ว สั่งให้เจ้าหน้าที่ที่เกี่ยวข้องนำธงแดงไปปักไว้ เป็นการส่งสัญญาณในการเฝ้าระวัง พร้อมฝากเตือนประชาชนอย่าตื่นตระหนก และให้ติดตามสถานการณ์อย่างใกล้ชิดตลอด 24 ชม. เน้นย้ำให้รอรับข่าวสารจากทางการเป็นหลัก อย่าหลงเชื่อข่าวลือเด็ดขาด,ขณะที่เหตุการณ์ดินสไลด์และมีรอยแยกของพื้นถนนภายในหมู่บ้านแม่สามแลบ หมู่ 1 ต.แม่สามแลบ อ.สบเมย จ.แม่ฮ่องสอน วันเดียวกัน ทหารร้อย ทพ.3602 จัดชุดบรรเทาสาธารณภัยลงพื้นที่ตรวจสอบ พบมีรอยแตกแยกเพิ่มของพื้นดินมีความกว้างราว 1 เมตร ยาวร่วม 60 เมตร ตรงข้ามจุดที่ดินทรุดตัว มีบ้านชาวบ้านอาศัย 2 หลัง เจ้าของบ้านทั้งสองรายร้องขอให้ช่วยรื้อถอนบ้านเพื่อความปลอดภัยในชีวิตและทรัพย์สิน เจ้าหน้าที่เร่งรื้อถอนทันที,ด้านประชาชนชาว อ.ทองผาภูมิ จ.กาญจนบุรี พากันหวาดผวาหนัก หลังมีมวลน้ำทะลักน้ำท่วมลานท่าน้ำเทศบาลตำบลทองผาภูมิ เป็นสถานที่พักผ่อนและลานกีฬาติดกับริมแม่น้ำแควน้อย นายประเทศ บุญยงค์ นายกเทศมนตรีตำบลทองผาภูมิ ลงพื้นที่ตรวจสอบพร้อมเผยว่า ประชาชนเห็นว่าน้ำท่วมบริเวณท่าน้ำเทศบาล พากันมาตรวจสอบดู ประสานกับทางเจ้าหน้าที่เขื่อนวชิราลงกรณ หรือ เขื่อนเขาแหลม ได้รับการชี้แจงว่า เป็นการระบายน้ำปกติ แต่ปริมาณจะมากกว่าทุกวันที่ผ่านมา เนื่องจากมีน้ำไหลเข้าเขื่อนทุกวัน วันนี้อยู่ที่ 100 กว่า ล้านลูกบาศก์เมตร จำเป็นต้องระบายน้ำเพื่อให้น้ำพร่องลง ทำให้น้ำท่วมลานกีฬาและลานท่าน้ำเทศบาล ส่วนพื้นที่ในเทศบาลตำบลทองผาภูมิ ไม่มีน้ำท่วมขัง เพราะมีการวางแผนเตรียมลอกท่อก่อนฤดูฝนแล้ว,สำหรับข่าวที่ว่าเขื่อนมีปัญหา จะรองรับน้ำไม่ได้นั้น ขอยืนยันว่าเขื่อนวชิราลงกรณมีความมั่นคงแข็งแรงดี รองรับน้ำที่ไหลเข้าสู่อ่างเก็บน้ำได้อีก แต่การระบายน้ำเป็นการบริหารจัดการน้ำให้พร่องลง เพื่อไม่ให้เกินตามที่เขื่อนวชิราลงกรณตั้งไว้ ประชาชนไม่ควรตื่นตระหนกกับข่าวดังกล่าว นายกเทศมนตรีตำบลทองผาภูมิ กล่าว ขณะที่นายจีระเกียรติ ภูมิสวัสดิ์ ผวจ.กาญจนบุรี ประชุมร่วมกับหน่วยงานที่เกี่ยวข้องหารือแนวทางการเยียวยา และฟื้นฟูผู้ประสบอุทกภัยและน้ำป่าไหลหลากในพื้นที่ ทำให้ชาวบ้าน ต.หนองลู และ ต.ไล่โว่ อ.สังขละบุรี ได้รับความเดือดร้อน รวมถึง วัด สถานที่ราชการ พื้นที่ทางการเกษตรได้รับความเสียหายหนัก,นายมานะ เพิ่มพูล หัวหน้าพื้นที่อนุรักษ์แบบบูรณาการอุทยานแห่งชาติแก่งกระจาน เผยว่าอุทยานฯได้รับรายงานจากนายประยูร แครจี หน. หน่วยพิทักษ์อุทยานแห่งชาติแก่งกระจานที่ กจ.3 ห้วยป่าเลา ต.ห้วยสัตว์ใหญ่ อ.หัวหิน จ.ประจวบคีรีขันธ์ ว่า ขณะนี้ประกาศปิดให้เข้าไปเที่ยวชมน้ำตก ป่าละอูอีกครั้ง เพราะมีน้ำป่าไหลหลาก หลังฝนที่ตกหนักต่อเนื่อง จะทำให้นักท่องเที่ยวไม่ได้รับความปลอดภัย,ด้านนายไพโรจน์ คำทอน ผู้อำนวยการโครงการ ส่งน้ำและบำรุงรักษาปราณบุรี อ.ปราณบุรี กล่าวว่า ผลพวงจากการที่ฝนตกหนักต่อเนื่อง ทำให้มีปริมาณน้ำดิบไหลเข้าอ่างเก็บน้ำปราณบุรีที่มีขนาดใหญ่ที่สุดของจังหวัด ขณะนี้มีปริมาณน้ำสะสม 311.34 ล้าน ลบ.ม. จากความจุอ่าง 391 ล้าน ลบ.ม. หรือร้อยละ 79.62 ล่าสุดบริหารจัดการด้วยการพร่องน้ำในอ่างวันละ 8.5 ล้าน ลบ.ม. เพื่อควบคุมระดับ น้ำให้อยู่ในเกณฑ์ที่ปลอดภัย พร้อมติดตามไม่ให้มีผลกระทบต่อประชาชนที่อาศัยริมแม่น้ำปราณบุรี คาดว่าจะพร่องน้ำต่อเนื่องอีก 1 สัปดาห์ และจะต้องติดตามปริมาณฝนที่ตกต่อเนื่องในเทือกเขาตะนาวศรีในบริเวณอีก 8 จุด จากการรายงานของเจ้าหน้าที่ตำรวจตระเวนชายแดนด้วย,กรมอุตุนิยมวิทยา รายงานสภาพอากาศ ช่วงวันที่ 2-4 ส.ค. มรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยมีกำลังปานกลาง ลักษณะเช่นนี้ทำให้ประเทศไทยมีฝนลดลง เว้นแต่บริเวณภาคเหนือและภาคตะวันออกเฉียงเหนือ ยังคงมีฝนตกต่อเนื่องและมีฝนตกหนักบางแห่ง ส่วนคลื่นลมบริเวณทะเลอันดามันและอ่าวไทยตอนบนมีกำลังปานกลาง ส่วนวันที่ 5-8 ส.ค. ร่องมรสุมพาดผ่านภาคเหนือตอนบนและภาคตะวันออกเฉียงเหนือตอนบน ประกอบมรสุมตะวันตกเฉียงใต้ที่พัดปกคลุมทะเลอันดามัน ประเทศไทยและอ่าวไทย จะมีกำลังแรงขึ้น ลักษณะเช่นนี้ทำให้ประเทศไทยมีฝนเพิ่มขึ้น และมีฝนตกหนักบางแห่ง สำหรับคลื่นลมบริเวณทะเลอันดามันและอ่าวไทยตอนบนมีกำลังแรง,นายชยพล ธิติศักดิ์ อธิบดีกรมป้องกันและบรรเทาสาธารณภัย (ปภ.) กล่าวว่า จากการติดตามสภาพอากาศ ปริมาณฝนสะสม สถานการณ์น้ำ และปัจจัยเสี่ยงเชิงพื้นที่พบว่า สัปดาห์ที่ผ่านมาหลายจังหวัดมีฝนตกต่อเนื่อง หากมีปริมาณฝนสะสมเพิ่มขึ้นในพื้นที่ลาดเชิงเขา อาจทำให้พื้นที่ภาวะเสี่ยงต่อการเกิดน้ำป่าไหลหลากและดินโคลนถล่ม ปภ.จึงได้ประสานเตือน 18 จังหวัดพื้นที่เฝ้าระวังติดตามสถานการณ์อย่างใกล้ชิด แยกเป็นพื้นที่เฝ้าระวังเป็นพิเศษ 8 จังหวัด ได้แก่ แม่ฮ่องสอน เชียงใหม่ ลำปาง น่าน ตาก จันทบุรี ตราด ระนอง และพื้นที่เฝ้าระวัง 10 จังหวัด ได้แก่ เชียงราย ลำพูน พะเยา แพร่ เพชรบูรณ์ กาญจนบุรี ราชบุรี พังงา กระบี่ และสตูล โดยกำชับศูนย์ป้องกันและบรรเทาสาธารณภัยเขตในพื้นที่เสี่ยงภัยเตรียมพร้อมรับมือเต็มที่,นายสมเกียรติ ประจำวงษ์ เลขาธิการสำนักงานทรัพยากรน้ำแห่งชาติ (สทนช.) ให้สัมภาษณ์ถึงการเฝ้าระวังสถานการณ์น้ำในขณะนี้ว่า วันที่ 3 ส.ค. จะมีการเปิดศูนย์เฉพาะกิจร่วมที่กรมชลประทาน มีตัวแทนหน่วยงานที่เกี่ยวข้องร่วมเฝ้าติดตามและประเมินสถานการณ์ตลอด 24 ชม. ขณะนี้แม้ปริมาณฝนในช่วงต้นเดือน ส.ค. จะไม่มาก ภาคกลางและภาคเหนือสถานการณ์ยังไม่น่ากังวล แต่ภาคอีสานปริมาณน้ำในเขื่อนที่มีมากกว่าความจุร้อยเปอร์เซ็นต์ในอ่างเก็บน้ำขนาดกลางมีจำนวนมากกว่า 50 แห่ง ต้องติดตามอย่างใกล้ชิด ขณะที่อ่างเก็บน้ำขนาดเล็กกว่า 1,000 แห่ง มอบหมายให้ปกครองท้องถิ่นเข้าไปดูแลในเบื้องต้นในกรณีแห่งไหนจำเป็นต้องระบายน้ำฉุกเฉินบ้าง ยังมีเวลาเตรียมการ 1-2 สัปดาห์ ไม่ได้หมายความว่าจะเกิดเหตุการณ์ในวันนี้,พล.อ.ฉัตรชัย สาริกัลยะ รองนายกรัฐมนตรี กล่าวถึงการเฝ้าระวังและบริหารจัดการปริมาณน้ำที่เพิ่มสูงขึ้นในระยะนี้ ว่า สั่งการเรื่องการระบายน้ำของเขื่อนทั้งหมดล่วงหน้ามาเป็นเวลากว่า 1 เดือนแล้ว ใช้หลักเกณฑ์ว่าระดับน้ำต้องไม่เกินเกณฑ์ควบคุมระดับน้ำตัวบน และให้ระบายน้ำออกเป็นระยะ เพราะขณะนี้หลายเขื่อนที่มีปริมาณน้ำเพิ่มสูงขึ้นผิดปกติ พร้องสั่งให้นายสมเกียรติ ประจำวงษ์ เลขาธิการสำนักงานทรัพยากรน้ำแห่งชาติ (สทนช.) กำชับทุกเขื่อนตรวจสอบการระบายน้ำและติดตามสถานการณ์ในภาพรวมด้วย ขณะนี้อธิบดีกรมชลประทานลงพื้นที่ดูแลเขื่อนในความรับผิดชอบแล้ว ส่วนข่าวจะมีพายุลูกใหม่เข้าไทยในวันที่ 5 ส.ค.นั้น คงต้องติดตามรายงานของกรมอุตุนิยมวิทยา,นายโชติจุฑา อาจสอน ประธานกลุ่มบลูโซน ไรเดอร์ ไทยแลนด์ เผยว่า ทางกลุ่มจะจัดคอนเสิร์ตการกุศลช่วยผู้ประสบภัยพิบัติทางธรรมชาติ ที่ จ.น่าน และผู้ประสบภัยเขื่อนแตกที่ สปป.ลาว ที่ร้านอิลการาจ ซอยประเสริฐมนูกิจ 33 ย่านบึงกุ่ม กทม. ในวันที่ 5 ส.ค. โดยจะมีศิลปิน พี สะเดิด และมอส-ปฏิภาณ มาร่วมแสดงในงาน พร้อมกันนี้จะขอรับบริจาคสิ่งของเพื่อช่วยเหลือผู้ประสบภัยด้วย โดยจะตั้งโต๊ะรับบริจาคที่ร้านอิลการาจ ถึงวันที่ 5 ส.ค. ก่อนนำสิ่งของทั้งหมดไปมอบให้ผู้ประสบภัยต่อไป
ปัญหาน้ำท่วมหลายจังหวัดเข้าขั้นวิกฤติ หนัก จ.สกลนคร มีพื้นที่จมใต้บาดาลแล้ว 16 อำเภอ ยังเหลือ 2 อำเภอที่รอดอยู่  
เขื่อนน้ำอูน,ทองผาภูมิ,แม่น้ำโขง,ดินสไลด์,ข่าวหน้า1,น้ำท่วม